
	Kommissorium

	
	Kommissorium for arbejdsgrupper under Sundhedsfagligt råd for reumatologi.




Sundhedsfagligt råd udpeger stående arbejdsgrupper (underudvalg) indenfor forskellige faglige områder. Dette vil dels omfatte ad hoc opgaver, og dels sundhedsfagligt råds langsigtede opgaver, som de er beskrevet i kommissorium for sundhedsfaglige råd og komiteer’ af 17. februar 2013.

Arbejdsopgaver

· Kliniske vejledninger og patientforløbsbeskrivelser.

· Kvalitetsudvikling og patientsikkerhed.

· Formidling og belysning af uddannelses og forskningsspørgsmål.

· Udvikling i øvrigt.

· Principper for visitation.

Faglige områder

SFR reumatologi har arbejdsgrupper indenfor følgende faglige områder:

· Leddegigt (krystalartrit og anden uspecificeret artrit). 

· Spondylartropatier (herunder Mb. Bechterew, reaktiv artrit og Psoriasisartrit)

· Andre inflammatoriske reumatologiske sygdomme (f.eks. SLE, Wegeners granulomatose og Mb. Sjøgren)

· Generelt om medicinsk behandling (og polymyalgi/arteritis temporalis)

· Rygsygdomme

· Idrætsmedicin og belastningslidelser

· Ultralydsdiagnostik indenfor reumatologien

· Reumasygepleje

· Fysioterapi indenfor reumatologien

· Visitation, organisering og samarbejde
· Sjøgrens sygdom

Medlemmer fra rådet kan stille forslag om andre emner.

Arbejdsbeskrivelse og sammensætning af arbejdsgrupper
Formand for arbejdsgrupper udpeges af SFR, der også bestemmer antal medlemmer og deres faglige sammensætning. Alle afdelinger og faggrupper bør almindeligvis tilbydes deltagelse. Afdelingerne bestemmer selv deres repræsentanter.  Øvrige repræsentanter bestemmes af SFR. SFR skal være orienteret om arbejdsgruppernes sammensætning. Arbejdsgruppemøder indkaldes med mindst 2 ugers varsel. 

Arbejdet bør være i overensstemmelse med nationale tiltag, herunder bør arbejdsgrupperne om muligt have repræsentanter i tilsvarende nationale arbejdsgrupper. Arbejdsgruppens formand afrapporterer mindst en gang årligt til rådsmøde. Alternativt skriftligt efter aftale med SFR. Prioritering af de forskellige arbejdsopgaver sker i samarbejde med sundhedsfagligt råd og regionens direktion.

Det understreges at alle dokumenter udarbejdes med særligt fokus på formuleringer vedrørende kan, skal og bør, ligesom der rettes særlig opmærksomhed på dette ved høring.
Opgaver og arbejdsgange i forbindelse med dokumenters godkendelse og vedligehold
Praksisnyt:

1. Ved beslutning om udarbejdelse af praksisnyt, udarbejder arbejdsgruppe udkast til praksisnyt evt. med assistance fra andre fagpersoner i afdelingerne. SFR reumatologi fastsætter deadline for udkast.
2. Arbejdsgruppeformand sender udkast i ’FAGLIG høring i afdelingerne’. (Denne sender til SFR sekretariat, som videresender til afdelingslederser (SFR), som sender det ud i afdelingerne (høringsfrist 2-4 uger).

3. Kommentarer fra afdelingerne sendes retur til SFR sekretær – derfra videre til arbejdsgruppeformand (cc. til forretningsudvalget).

4. Arbejdsgruppen færdiggør praksisnyt – evt. kan arbejdsgruppen sende til en NY FAGLIG høring i afdelingerne herefter med kort høringsfrist efter behov. 

5. (Arbejdsgruppe sender i høring til andre SFR eller andre aktører, hvis dette er relevant. Dette kan evt. foretages under 2 eller 4.)

6. Det færdige praksisnyt sendes af arbejdsgruppeformand til ’ENDELIG GODKENDELSE i SFR’ (3 hverdage til kommentarer). 

7. Formandskabet færdiggør praksisnyt (eller kan bede arbejdsgruppen om revision).
8. Efter endelig godkendelse fra formandskabet sender sekretariatet praksisnyt til den siddende praksiskonsulent, der har ansvar for udgivelse. 

Regionale vejledninger:
1. Arbejdsgruppe udarbejder udkast til vejledning evt. med assistance fra andre
fagpersoner i afdelingerne.

2. Arbejdsgruppeformand sender udkast i ’FAGLIG høring i afdelingerne’. 
(Denne sender til SFR sekretariat, som videresender til afdelingsledelser  

(SFR), som sender det ud i afdelingerne (høringsfrist 2-4 uger).
3. Kommentarer fra afdelingerne sendes retur til SFR sekretær – derfra videre til
arbejdsgruppeformand (cc. til forretningsudvalget).

4. Arbejdsgruppen færdiggør vejledning – evt. kan arbejdsgruppen sende til en 
NY FAGLIG høring i afdelingerne herefter med kort høringsfrist efter behov. 

5. (Arbejdsgruppe sender i høring til andre SFR eller andre aktører, hvis dette 
er relevant. Dette kan evt. foretages under 2 eller 4.)

6. Det færdige dokument sendes af arbejdsgruppeformand til ’ENDELIG GODKENDELSE i SFR’ (3 hverdage til kommentarer). 

7. Formandskabet færdiggør dokumentet (eller kan bede arbejdsgruppen om revision).

8. SFR sekretariatet sender vejledning til regionen med henblik på høringsrunde i regionen og hospitalerne. Denne høring er af organisatorisk/økonomisk karakter og på et overordnet niveau. De reumatologiske afdelinger eller SFR blander sig ikke i denne høring.

Patientinformation:
Som 1-7. 
8. Arbejdsgruppen skal sikre, at patientinformationer bliver læst af patienter med relevante diagnoser inden udgivelse.
9. Efter endt høringsfrist laves de endelig layoutmæssige opgaver og afpudsninger af kommunikationsafdelingen på Gentofte Hospital i samråd med arbejdsgruppeformand eller anden ansvarlig i arbejdsgruppen. Frist aftales med kommunikationsafdelingen, men som udgangspunkt er frist 1 uge.

10. Efter endelig godkendelse formidles patientinformationen i pdf-format til SFR på mail, og lægges på regionh.dk under SFR Reumatologi. Sekretariatet har seneste version af patientinformationen i en word-version, som skal anvendes ved revision. Det er sekretariatet og arbejdsgruppeformand, der har fælles ansvar for, at sekretariatet har seneste version. 

Genudgivelser: Arbejdsgruppeformand vurderer, om punkt 1 eventuelt kan springes over. 

Vedligehold af dokumenter:

Det er de enkelte arbejdsgruppers ansvar med rettidig omhu, at sikre dokumenter udgivet af SFR Reumatologi, eller med relevans for reumatologi, er retvisende i forhold til seneste viden og praksis.

Alle dokumenter udgivet via SFR Reumatologi skal revideres inden for maksimalt 24 måneder. Forfatter/ansvarlig adviseres herom via VIPs adviseringssystem, når vedligeholdelsen omfatter regionale vejledninger. 
Forfatter/ansvarlig formidler dette til sekretariatet, der sikrer, at revision af vejledning sættes på først kommende dagsorden for SFR Reumatologi. 
4/7-2014 
Jesper Nørregaard

